jkorsvik/nowiki_second_scrape_merged huggingface dataset:
Orion (romfartøy)

Orion, tidligere kjent som Crew Exploration Vehicle (CEV), er et amerikansk romfartøy utviklet av NASA i samarbeid med ESA. NASA har bygd romkapselen der besetningen på opp til fire oppholder seg, mens ESA leverer servicemodulen med livsoppholdelses-systemer, fremdrifts- og korrigeringsmotorer samt solcellepaneler og batterier. Orion er en av nøkkel-komponentene i NASAs Artemis-program som har som målsetting å foreta bemannede månelandinger.


== Historie ==
Orion ble opprinnelig utviklet for bruk i det nå kansellerte Constellation-programmet, og var av NASA ment å skulle bli en erstatning for romfergene i tillegg til å brukes i måne- og marsferder. Orion-romkapselen (som ble kalt Crew Exploration Vehicle på dette tidspunktet) skulle under Constellation-programmet ha plass til et mannskap på opp til seks, og skulle skytes opp av de nyutviklede Ares-rakettene (I, IV og V). 31. august 2006 tildelte NASA Lockheed Martin kontrakten med å designe, utvikle og bygge Orion. I juni 2006 bestemte NASA to foreslåtte navn, Altair og Artemis, på CSM og LSAM-romskipene. 20. juli 2006 ble det kjent at NASA hadde søkt om merkenavn-beskyttelse for betegnelsen Orion som både navnet på CEV som en helhet og på prosjektet for å returnere til månen.
I 2010 ble det kunngjort at Constellation-programmet ville bli kansellert. Utviklingen av romkapselen Orion ble imidlertid videreført som et mulig nødevakuerings-system for den internasjonale romstasjonen. I 2017 besluttet Donald Trumps regjering at USA skulle gjenoppta arbeidet med bemannede ferder til månen - og på sikt til Mars. Romfartøyet Orion ble innlemmet som nøkkel-komponent i månelandingsprogrammet (som i 2019 fikk navnet Artemis).


== Referanser ==


== Eksterne lenker ==
(en) Offisielt nettsted 
(en) Orion (spacecraft) – kategori av bilder, video eller lyd på Commons 

'
Den andalusiske hund

Den andalusiske hund (original tittel: Un chien andalou), er en fransk surrealistisk kortfilm fra 1929, av kunstneren Salvador Dalí og regissøren Luis Buñuel. Den er blant de mest kjente kortfilmene, og kanskje den mest kjente surrealistiske filmen som er laget. Filmen er tatt med i filmutvalget i den amerikanske boka 1001 Movies You Must See Before You Die.


== Innhold ==
Filmen åpner med en scene hvor en kvinnes øye blir skåret i med et barberblad, og fortsetter med en rekke surreale scener, blant annet:

en mann drar to store pianoer som inneholder døde og råtne esler, en tavle med de ti bud og to levende prester.
en mann har et hull i håndflaten som det kommer maur ut av.
en kvinnes armhulehår fester seg til en manns ansikt.Kronologien i filmen er usammenhengende, og hopper blant annet fra «Det var en gang» til «åtte år senere».
Filmens scenario og et kort forord til dette ble publisert i La Révolution surréaliste nr 12, 1929.


== Referanser ==


== Eksterne lenker ==
(en) Den andalusiske hund på Internet Movie Database 
(no) Den andalusiske hund hos Filmfront 
(sv) Den andalusiske hund i Svensk Filmdatabas 
(da) Den andalusiske hund i Danmark Nationale Filminstitut 
(fr) Den andalusiske hund på Allociné 
(en) Den andalusiske hund på AllMovie 
(en) Den andalusiske hund på Turner Classic Movies 
(en) Den andalusiske hund på Rotten Tomatoes
Garfield County

Garfield County er navnet på seks fylker i USA:

Garfield County (Colorado)
Garfield County (Montana)
Garfield County (Nebraska)
Garfield County (Oklahoma)
Garfield County (Utah)
Garfield County (Washington)
Luis Buñuel

Luis Buñuel (født 22. februar 1900 i Calanda i Aragón i Spania, død 29. juli 1983 i Mexico by i Mexico) var en spansk filmregissør, manusforfatter, produsent og skuespiller.


== Biografi ==
Buñuel samarbeidet med den surrealistiske kunstneren Salvador Dalí i Den andalusiske hund fra 1928 og L'âge d'or fra 1930. I en periode arbeidet Buñuel i Mexico og filmet blant annet en versjon av Emily Brontës roman Stormfulle høyder (1954).
Buñuel mestret både stumfilm og lydfilm og regisserte både dokumentarfilm og spillefilm.
Buñuel var grunnleggeren av den surrealistiske filmen, men tross alle nyskapningene og skiftningene i sine verk forble hans sosiale satire i all hovedsak rettet mot de samme institusjonene: Den katolske kirken, borgerlig kultur og fascisme. Som han engang sa: «Religiøs utdannelse og surrealisme har merket meg for livet».Filmen Borgerskapets diskrete sjarm vant Oscar for beste fremmedspråklige film i 1972.


== Filmografi ==
1929 Den andalusiske hund (Un chien Andalou) Frankrike
1930 Gullalderen (L'âge d'or) Frankrike
1932 Jord uten brød (Las hurdes) Spania
1947 Gran Casino (En el viejo Tampico) Mexico
1949 El Gran Calavera Mexico
1950 Samfunnets stebarn (Los olvidados) Mexico
1951 Susana Mexico
1951 La hija del engaño Mexico
1952 Subida al cielo Mexico
1952 El bruto Mexico
1953 Den nakne sannheten (El) Mexico
1954 Illusjonen tar trikk (La ilusión viaja en tranvía) Mexico
1954 Stomfulle høyder (Abismos de pasión) Mexico
1954 Robinson Crusoe USA
1955 Archibaldo de la Cruz' kriminelle liv (Ensayo de un crimen) Mexico
1955 El río y la muerte Mexico
1956 Jungelen dreper (La mort en ce jardin) Frankrike/Mexico
1956 En ny dag (Cela s'appelle l'Aurore) Italia/Frankrike
1956 Nazarín Mexico
1959 Revolusjonæren (La fièvre monte à El Pao)
1960 Den unge (La joven) Mexico/USA
1961 Viridiana (1961) Spania/Mexico
1962 Morderengelen (El angel exterminador) Mexico
1964 En kammerpikes dagbok (Le journal d'une femme de chambre) Frankrike/Italia
1965 Simon søylehelgenen (Simon del desierto) Mexico
1967 Dagens skjønnhet (Belle de jour) Frankrike/Italia
1969 Melkeveien (La voie lactée) Frankrike/Italia
1970 Tristana (Tristaña) Frankrike/Italia
1972 Borgerskapets diskré sjarm (Le charme discret de la bourgeoisie) Frankrike/Spania/Italia
1974 Frihetens fantom (Le fantôme de la liberté) Frankrike
1977 Begjærets dunkle mål (Cet obscur objet du désir) Frankrike


== Referanser ==


== Litteratur ==
Bunuel, Luis: Mitt siste sukk (Mon dernier soupir) Erindringer fra filmens århundre. Første gang utgitt på Editions Robert Laffont S.A., Paris 1982. Norsk utgave: Pax Forlag 2000.


== Eksterne lenker ==
(en) Luis Buñuel på Internet Movie Database 
(sv) Luis Buñuel i Svensk Filmdatabas 
(da) Luis Buñuel på Filmdatabasen 
(da) Luis Buñuel på Scope 
(fr) Luis Buñuel på Allociné 
(en) Luis Buñuel på AllMovie 
(en) Luis Buñuel hos The Movie Database
Benton County

Benton County er navnet på ni fylker i USA:

Benton County (Arkansas)
Benton County (Indiana)
Benton County (Iowa)
Benton County (Minnesota)
Benton County (Mississippi)
Benton County (Missouri)
Benton County (Oregon)
Benton County (Tennessee)
Benton County (Washington)
Grant County

Grant County er navnet på fjorten fylker i USA:

Grant County (Arkansas)
Grant County (Indiana)
Grant County (Kansas)
Grant County (Kentucky)
Grant County (Minnesota)
Grant County (Nebraska)
Grant County (New Mexico)
Grant County (Nord-Dakota)
Grant County (Oklahoma)
Grant County (Oregon)
Grant County (Sør-Dakota)
Grant County (Washington)
Grant County (Vest-Virginia)
Grant County (Wisconsin)I Louisiana kalles fylkene parish, ikke county:

Grant Parish, Louisiana
Adams County

Adams County er navnet på tolv fylker i USA 

Adams County (Colorado)
Adams County (Idaho)
Adams County (Illinois)
Adams County (Indiana)
Adams County (Iowa)
Adams County (Mississippi)
Adams County (Nebraska)
Adams County (Nord-Dakota)
Adams County (Ohio)
Adams County (Pennsylvania)
Adams County (Washington)
Adams County (Wisconsin)
Pend Oreille County

Pend Oreille County er et fylke i den amerikanske delstaten Washington. Det ligger i det nordøstlige hjørnet av staten og det grenser mot Spokane County i sør og Stevens County i vest. Det har også grense mot delstaten Idaho i øst og Canada i nord.
Pend Oreille Countys totale areal er 3 692 km² hvorav 65 km² er vann. I 2000 hadde fylket 11 732 innbyggere og administrasjonssenteret ligger i byen Newport som også er fylkets største by. Fylket ble grunnlagt 1911 og det har fått sitt navn etter indianerstammen Pend D'Oreille.


== Eksterne lenker ==
(en) Offisielt nettsted 
(en) Pend Oreille County, Washington – kategori av bilder, video eller lyd på Commons
Ferry County

Ferry County er et fylke i den amerikanske delstaten Washington. Det ligger i de nordøstlige delene av staten og det grenser mot Stevens County i øst, Lincoln County i sørvest og mot Okanogan County i vest. Det har også grense mot Canada i nord.
Ferry Countys totale areal er 5 847 km² hvorav 139 km² er vann. I 2000 hadde fylket 7 260 innbyggere og administrasjonssenteret ligger i byen Republic som også er fylkets største by. Fylket ble grunnlagt i 1899 og det har fått sitt navn etter guvernør Elisha P. Ferry.


== Eksterne lenker ==
(en) Offisielt nettsted 
(en) Ferry County, Washington – kategori av bilder, video eller lyd på Commons
Avi Shlaim

Avi Shlaim (født 31. oktober 1945) er en irakisk-britisk-israelsk historiker som jobber ved St. Antony's College ved University of Oxford. Han tilhører de såkalte nye historikerne som i sin forskning går mot det som i Israel i stor grad utgjør den offisielle sannheten om landets og folkets historie.
Han er mest kjent for boka «The Iron Wall: Israel and the Arab World» fra 2001 der han tar for seg Israels forhold til den arabiske verden generelt og palestinerne spesielt, og konkluderer med at landet har søkt konflikt fremfor samarbeid. Han er også en krass kritiker av israelske myndigheters håndtering av palestinerne, og har tatt til orde for økonomiske sanksjoner mot Israel.


== Referanser ==
Whitman County

Whitman County er et fylke i den amerikanske delstaten Washington. Det ligger i de sørøstlige delene av staten og det grenser mot Spokane County i nord, Asotin County i sørøst, Garfield County og Columbia County i sør, Franklin County i sørvest, Adam County i vest og mot Lincoln County i nordvest. Det har også grense mot delstaten Idaho i øst.
Whitman Countys totale areal er 5 640 km² hvorav 47 km² er vann. I 2000 hadde fylket 40 740 innbyggere og administrasjonssenteret ligger i byen Colfax og største by er Pullman. Fylket ble grunnlagt i 1871 og det har fått sitt navn etter misjonæren Marcus Whitman som ble drept i 1847.


== Eksterne lenker ==
(en) Offisielt nettsted 
(en) Whitman County, Washington – kategori av bilder, video eller lyd på Commons
Spokane County

Spokane County er et fylke i den amerikanske delstaten Washington. Det ligger i de østlige delene av staten og det grenser mot Pend Oreille County i nord, Whitman County i sør, Lincoln County i vest og mot Stevens County i nordvest. Det har også grense mot delstaten Idaho i øst.
Spokane Countys totale areal er 4 612 km² hvorav 44 km² er vann. I 2000 hadde fylket 417 939 innbyggere og administrasjonssenteret ligger i byen Spokane som også er fylkests største by. Fylket ble grunnlagt i 1858 og det har fått sitt navn etter indianerstammen Spokane.


== Eksterne lenker ==
(en) Offisielt nettsted 
(en) Spokane County, Washington – kategori av bilder, video eller lyd på Commons
Ellesmere Port and Neston

Ellesmere Port and Neston er et administrativt distrikt i Cheshire i England. Det dekker den sørlige delen av Wirral-halvøya, mens den nordlige delen tilhører distriktet Wirral.
Administrasjonsbyen er Ellesmere Port, og distriktet har navn etter denne byen og Neston. 
Distriktet ble opprettet 1. april 1974 ved at bydistriktene Ellesmere Port og Neston ble slått sammen. Ved opprettelsen het det bare Ellesmere Port, men dette ble endret av distriktsrådet med virkning fra 21. juni 1976. 


== Steder i distriktet ==
Ellesmere Port
Neston
Parkgate
Wirralhalvøya

Wirral er en halvøy i Nordvest-England. Den avgrenses av elvene Dee i vest og Mersey i øst. Den nordlige delen tilhører distriktet Wirral i Merseyside mens den sørlige tilhører Ellesmere Port and Neston i Cheshire. Hele området var tidligere en hundred i Cheshire.
Flere stedsnavn i Wirral bærer minner om nærvær av norske vikinger. Dette skyldes blant annet en gruppe vikinger som etablerte seg her etter at de sent på 800-tallet ble utvist av sine egne landsmenn fra Dublin.
Wirral

Wirral kan vise til:

Wirral, distrikt i Merseyside, England
Wirral-halvøya i Merseyside og Cheshire, England
Benny Morris

Benny Morris (født 1948) er en israelsk historiker og regnes til de nye historikerne som de senere årene har gått gjennom israelsk historie og kommet til andre konklusjoner enn den gjengse fortellingen om Israel. Han jobber for tiden ved Ben-Gurion Universitetet i Negev og er mest kjent for sine omfattende arbeider om de palestinske flyktningene.
Morris ble født i kibbutzen Ein HaHoreshog, og er sønn av jødiske emigranter fra Storbritannia. Han tjenestegjorde seks år i de israelske militære styrker som fallskjemsoldat. Etter studiene ved Det hebraiske universitetet i Jerusalem og ved Cambridge-universitetet jobbet han som journalist i The Jerusalem Post, hvor i han dekket Libanon-krigen i 1982. Etter å ha nektet militærtjeneste ved Nablus på Vestbredden under den første intifadaen, satt han i 1988 fengslet i tre uker. Fra 1996 underviste han ved Ben-Gurion-universitetet, og fra 2005 har han vært gjesteforeleser ved University of Maryland. Morris ble historiker først og fremst gjennom sitt aktivistiske og journalistiske arbeid. De senere årene har han imidlertid endret sine synspunkter på flere områder. I forskningen sin har han skrevet om fordrivelsen av palestinerne i 1948, og han opprettholder fortsatt sitt synspunkt på at dette var en villet politikk fra de sionistiske lederne, men i dag mener han at problemet var at det ikke ble gjennomført mer konsekvent. Han mener at sionismens legitimitet er hevet over enhver tvil, og forsvarer endog etnisk rensing for å sikre dens mål. I tråd med dette mener han at palestinernes lidelser er deres eget ansvar, og han fremstiller palestinere og muslimer generelt som morderiske og ser Israels rolle i Midtøsten på linje med korsfarerne hva angår å spre sivilisasjon. For dette har han møtt skarp kritikk fra andre nye historikere, også fordi han, i motsetning til hebraisk kildemateriale, ikke leser arabisk og dermed må støtte seg på annenhåndslitteratur.


== Referanser ==
Shlomo Ben-Ami

Shlomo Ben-Ami (født 17. juli 1943) er en marokkansk-israelsk politiker, diplomat og historiker. Som historiker spesisaliserte han seg først på spansk historie, men har senere konsentrert seg mer om israelsk og sionistisk historie. Mellom 1987 og 1991 var han israelsk ambassadør i Spania.
I 1996 ble Ben-Ami innvalgt i Knesset for Arbeiderpartiet, og i 1999 ble han utpekt til sikkerhetsminister i Ehud Baraks regjering. I egenskap av denne posisjonen fikk han, i 2000 mye av ansvaret for israelsk politis hardhendte behandling av palestinske demonstranter, og i november ble han derfor flyttet til utenriksdepartementet. Han var utenriksminister til Ariel Sharons regjering overtok i mars 2001. Han deltok i egenskap av minister på forhandlingene med palestinske ledere på Camp David og i Tabba. I 2002 forlot han Knesset. Ben-Ami har vært sett på som en moderat politiker. Trass i hendelsene i 2000 har han blant annet uttalt at man ikke kan skape fred gjennom å angripe andre. Det er imidlertid først og fremst i den økonomiske politikken Ben-Ami har representert det israelske arbeiderpartiets venstrefløy, og han har hatt et særlig anstrengt forhold til Shimon Peres.
Som historiker har Ben-Ami i stor grad støttet de nye historikerne. Dette har han fått skryt for av blant andre Norman Finkelstein, som, på tross av uenighet om det politiske og moralske grunnlaget for Israel og sionismen, berømmer Ben-Ami for stort sett ikke å legge skjul på historiske fakta. Hans siste bok er Scars of War, Wounds of Peace: The Israeli-Arab Tragedy. Ben-Ami er også visepresident i den spanske menneskerettsorganisasjonen Toledo International Centre for Peace.


== Referanser ==
Arrondissement

Arrondissement er en administrativ inndeling som brukes i Frankrike og de fleste tidligere franske koloniene, samt en del fransktalende land som Belgia og Sveits, samt også Nederland.
Frankrike er inndelt i 342 arrondissementer, hvorav 13 er oversjøiske. De tre mest folkerike kommunene i Frankrike er inndelt i til sammen 45 arrondissementer, hvorav Paris har 20; på tross av dette er de fleste franske arrondissementene deler av fylker (fransk: «departement»), og noen er inndelinger av ansvarsområder for de maritime prefekturene.


== Se også ==
Arrondissement (Paris)
Brita Borg

Brita Kerstin Gunvor Borg (født 10. juni 1926 på Södermalm i Stockholm, død 4. mai 2010 i Löttorp på Öland) var en svensk sanger, skuespiller og revyartist. Hennes foreldre var Karl Georg Borg (født 6. mars 1885 i Almby i Örebro, død 12. mars 1970) og hans hustru Ellen Amalia Johansson (født 24. oktober 1891 i Örebro, død 25 april 1949)

I 1945 dannet hun sangkvartetten Flickery Flies med Allan Johansson, som hun senere giftet seg med. I 1947 begynte hun sitt lange samarbeide med Povel Ramel. Hun medvirket i hans radioprogram Fire rundt et flygel og var primadonna i mange Knäppupp-revyer fra 1952 til 1962. Hun flyttet til Arvidsjaur på 70–tallet med sin nye mann, som var politi, og ble etter det mest aktiv som skuespiller for Riksteatern.
På 1950–tallet var Brita Borg svensk slagerdronning. Med sin mørke, kraftige røst og musikalske sikkerhet var hun et slags bindeledd mellom Zarah Leander og Anita Lindblom, hun spilte inn mange plater og deltok i Eurovision Song Contest 1959 med sangen «Augustin». Likevel ble hun etter hvert mest skuespiller, og hun deltok i en rekke filmer.


== Sanger (utvalg) ==
1943 - «Tangerine»
1947 - «Alla säger att jag ser så ledsen ut»
1948 - «Jag ska ta morfar med mig ut i kväll»
1956 - «Sodom och Gomorra»
1957 - «Fat Mammy Brown» ("Fru Allan Johansson med Herr Brita Borg och deras familjeorkester under Någons ledning")
1957 - «Sorglösa brunn» (duett med Povel Ramel)
1957 - «Calypso Italiano»
1957 - «Kärlek livet ut»
1957 - «Regn, regn, regn» (fra EPn Brita i regnet)
1958 - «Utsikt från en bro» (tekst av Karl Gerhard)
1958 - «Gamla stans Patachou»
1959 - «Augustin»
1959 - «Banne Mej»
1960 - «Du är min tekopp» (Live)
1960 - «B som i Brita»
1961 - »Ulliga krulliga gubbar»
1961 - «Ge en fräknig och ful liten flicka en chans»
1961 - «Ett rent undantag»
1963 - «Die Borg» (fra Knäppupp-revyen "Dax igen")
1964 - «Pop-nunnan (Gå i kloster Brita)»
1964 - «Res med mig till Skottland»
1969 - «Ljuva sextital»
1969 - «Jan Öivind Swahn» (B-side på Ljuva sextital)
1971 - «Välkommen till Göteborg»
1972 - «Livet är ett helvete»
1973 - «Brita och grabbarna»


== Filmografi ==
1940 - Swing it, magistern!
1941 - Magistrarna på sommarlov
1942 - Kvinnan tar befälet
1943 - Kajan går till sjöss
1946 - Kristin kommenderar
1948 - Lilla Märta kommer tillbaka
1949 - Gatan
1949 - Med flyg till sjunde himlen
1951 - Dårskapens hus
1953 - I dimma dold
1953 - I dur och skur
1954 - I rök och dans
1958 - Den store amatören
1959 - Rymdinvasion i Lappland
1978 - Dagar med Knubbe (TV-serie)
1984 – Julstrul med Staffan & Bengt (TV-serie)
1991 – T. Sventon och fallet Isabella


== Referanser ==


== Eksterne lenker ==
(en) Brita Borg – kategori av bilder, video eller lyd på Commons 
(en) Brita Borg på Internet Movie Database 
(no) Brita Borg hos Filmfront 
(sv) Brita Borg i Svensk Filmdatabas 
(en) Brita Borg på AllMovie 
(en) Brita Borg hos The Movie Database 
(en) Brita Borg på Apple Music 
(en) Brita Borg på Discogs 
(en) Brita Borg på MusicBrainz 
(en) Brita Borg på SoundCloud 
(en) Brita Borg på Spotify 
(en) Brita Borg på Last.fm 
(en) Brita Borg på Genius — sangtekster 
(en) Brita Borg på AllMusic
Asotin County

Asotin County er et fylke i den amerikanske delstaten Washington. Det ligger i det sørøstlige hjørnet av staten og det grenser mot Whitman County i nord og Garfield County i nordvest. Det har også grense mot delstatene Idaho i øst og Oregon sør.
Asotin Countys totale areal er 1 659 km² hvorav 14 km² er vann. I 2000 hadde fylket 20 551 innbyggere og administrasjonssenteret ligger i byen Asotin og største by er Clarkston. Fylket ble grunnlagt i 1883.


== Eksterne lenker ==
(en) Offisielt nettsted 
(en) Asotin County, Washington – kategori av bilder, video eller lyd på Commons
Zulia

Zulia er en delstat i det nordvestlige Venezuela. Hovedstaden er Maracaibo. Zulia dekker et areal på 63 100 km². Ved folketellingen i 2011 hadde delstaten 3 704 404 innbyggere.Den viktigste næringsveien i delstaten er petroleumsindustrien, det utvinnes store mengder olje fra felter under Maracaibosjøen.


== Geografi ==
Maracaibosjøen ligger i Zulia. Maracaibo-bassenget inneholder reserver av olje og gass.
Ei lang grense i et tynt befolket område skiller Venezuela fra Colombia. På grensa i nord ligger Perijá-fjellkjeden og lengst i nord Guajira-halvøya på colombiansk side av grensa. I sør grenser Zulia mot Táchira og Mérida. I vest finns en del delstater mot Zulia, fra nord til sør: Falcón, Lara og Trujillo.
Da en ekspedisjon ledet av Alonso de Ojeda og Amerigo Vespucci i 1499 seilte inn i Maracaibosjøen fant de at innbyggerne bodde i samfunn av hus som var bygd på pilarer i sjøen, noe som minnet dem om Venezia. De kalte derfor området Lille Venezia, som er opphavet til navnet Venezuela.


== Politisk inndeling ==
Liste over de 21 kommunene (spansk municipios) i Zulia:


== Referanser ==
Walla Walla County

Walla Walla County er et fylke i den amerikanske delstaten Washington. Det ligger i den sørøstlige delen av staten og det grenser mot Colubia County i øst, Benton County i vest og mot Franklin County i nordvest. Det har også grense mot delstaten Oregon i sør.
Walla Walla Countys totale areal er 3 365 km² hvorav 74 km² er vann. I 2000 hadde fylket 55 180 innbyggere og administrasjonssenteret ligger i byen Walla Walla som også er fylkets største by. Fylket, som ble grunnlagt i 1854, har fått sitt navn etter indianerstammen Walla Walla.


== Eksterne lenker ==
(en) Offisielt nettsted 
(en) Walla Walla County, Washington – kategori av bilder, video eller lyd på Commons
Centrino

Centrino er en sertifisering for bærbare datamaskiner som bruker teknologi fra Intel.
En Centrino-datamaskin inneholder en av Intels prosessorer for bærbare maskiner, som oftest enten i Mobile- eller i Core-serien, samt trådløst nettverk og brikesett fra Intel. Meningen med en Centrino-prosessor er å kunne redusere strømforbruket.
De nye Centrino 2-prosessorene er basert på basert på 45 nm produksjonsteknikk. De nye serien i pro støtter Wimax.
Maracaibosjøen

Maracaibosjøen, (spansk: Lago de Maracaibo) er en bukt i den nordvestlige delen av Venezuela. Bukta har forbindelse til Venezuelabukta og Det karibiske hav gjennom et strede som går 65 kilometer i sørlig retning fra Zaparaøya til Cabimas. Det kommer mye vann fra Catatumbo-elva, men flere elver renner ned fra Andesfjellene.
Det går mye båttrafikk til havnebyene Maracaibo og Cabimas. General Rafael Urdaneta-broen forbinder byen Maracaibo med resten av Venezuela.
Maracaibosjøen ligger sentralt i Maracaibo-bassenget, og inneholder store petroleumsressurser, noe som gjør området til et viktig senter for Venezuelas økonomi.


== Referanser ==